Document ID: /roh_data/filtered/fineweb-2-filterrobots_roh.jsonl.gz/67908

La purschida dad RTR
RTR tegna sin il current tge che capita cun la lescha da chatscha - dentant era cun ils quatter ulteriurs projects naziunals. E natiralmain vegnis Vus a savair tut davart las elecziuns e votaziuns communalas. Il program:
- Radio RTR fa emissiuns spezialas a partir da las 12:00
- Il Telesguard resumescha las 17:35 il pli impurtant sin SRF 1
- Sin www.rtr.ch chattais tut ils resultats, survistas, graficas ed analisas
Gist 5 votaziuns federalas
Lescha da chatscha, iniziativa da limitaziun, congedi da paternitad, deducziuns per la tgira d'uffants e novs aviuns da cumbat. Davart questas fatschentas decida il suveran svizzer oz.
Presidi, suprastanza e parlament
Bleras vischnancas elegian las autoritads per la proxima perioda d'uffizi. Nua datti in cumbat electoral e nua stattan tants candidats u candidatas a disposiziun, sco quai ch'igl ha posts libers? Oz vegn tranter auter elegì a Cuira, Tavau, Val Müstair, Lumnezia e Flem.
Iniziativas, midadas da leschas e credits
Sper las elecziuns communalas decidan intginas vischnancas era davart autras fatschentas. A Mustér s'exprima il suveran davart in credit per renovar il center da sport. Zernez vuscha sur da diversas leschas revedidas, ed il suveran da Claustra-Serneus decida tge num che la vischnanca duai avair en il futur.